open-index/open-wikipedia-markdown huggingface dataset:
Glemmtal

**Glemmtal** ("Glemmi org") Austria Salzburgi liidumaal on laias laastus 30 km pikk Saalachi jõe ülemjooksu org. See kuulub Põhja-Pinzgau piirkonda ja eraldab Kitzbüheli Alpe ida-lääne suunas. Selle peamine asula on Saalbachi küla Zell am See ringkonnas.

*Saalbach* voolab läbi oru ülemise 10 km, mille suurim peavool *[[Schwarzenbach (Saalach)|Schwarzenbach]]* langeb u 1800 m kõrguselt merepinnast Geißsteini, *Tristkogeli* ja Spieleckkogeli mäe vahelt. Pärast ühinemist mitme oja ja Voglalpgrabeni kärestikuga voolab see kui *Saalbach* läbi *[[Saalbach-Hinterglemm|Hinterglemm]]i (Hinterglemmi org)*, kust suunduvad mitmed suve- ja talvemarsruudid põhja poole Saalachi oru harjateele (*Saalachtaler Höhenweg*) ja lõuna poole Pinzgau harjateele (*Pinzgauer Höhenweg*). *Schwarzachengrabeni* suubumiskoha lähedal asuvad mitmed hajutatud asulad ja lõunapoolses orupõhjas asub Loodusesõpradele kuuluv Karl Renner Haus.

Mitu kilomeetrit allavoolu org laieneb ja ulatub tuntud Saalbach-Hinterglemmi suusapiirkonda ja Saalbachi külla, kust alates kutsutakse Saalbachi Saalachiks ja orgu Alumiseks Glemmi oruks *(Vorderglemmtal)*. Seal suubub põhjast Spielbergbach ja algab ka mitu suvist mägirada, sealhulgas rada Schattbergi. Sealt kulgeb org 15 km suhteliselt sirgelt ja otse itta. 

Org lõpeb Viehhofeni lähedal, Zelli järvest põhja pool, Saalach pöörab põhja ja org laieneb mitme kilomeetrini, moodustades Saalfeldeni linna ümber nõo.
John A. Roebling

**John Augustus Roebling** (sünninimi **Johann August Röbling**; 12. juuni 1806 Mühlhausen – 22. juuli 1869 New York) oli saksa päritolu Ameerika Ühendriikide tsiviilehituse insener, kes projekteeris eeskätt rippsildu. Tema projekti järgi ehitati näiteks Cincinnati-Covingtoni sild ja Brooklyni sild.

## Välislingid
*
NSV Liidu Relvajõudude Kindralstaap

**NSV Liidu Relvajõudude Kindralstaap** (vene keeles *Генеральный штаб Вооружённых сил СССР*) oli  Vene SFNV (1921–1922) ja Nõukogude Liidu (1922–1991) relvajõudude üks keskseid juhtimisorganeid, kindralstaap.

10. veebruaril 1921 loodud Punaarmee Staap oli Vene SFNV relvajõudude ühtne juhtimisorgan. Pärast Nõukogude Liidu moodustamist (detsembris 1922) Punaarmee staabi nimetus ei muutunud kuni 1935. aastani. 

Aastatel 1935–1946 kandis kindralstaap nimetust Punaarmee Kindralstaap,  1946–1950 NSV Liidu Relvajõudude Kindralstaap, 1950–1955 **Nõukogude Armee Kindralstaap** ja 1955–1991 taas NSV Liidu Relvajõudude Kindralstaap.

Pärast Nõukogude Liidu lagunemist (jõustus 26. detsembril 1991) NSV Liidu Relvajõudude Kindralstaap kaotati. Mais 1992 loodi selle baasil Venemaa Föderatsiooni Relvajõudude Kindralstaap. 

## Kindralstaabi ülemad
Esimene Punaarmee staabiülem (1921–1924) oli 1918. aastal vabatahtlikult Punaarmeesse astunud tsaariarmee kindral Pavel Lebedev.

## Vaata ka
*Venemaa Keisririigi Kindralstaap
*Punaarmee Kindralstaap
*Venemaa Föderatsiooni Relvajõudude Kindralstaap
*NSV Liidu Relvajõudude Kindralstaabi Luure Peavalitsus

## Viited
Metsamädanik

**Metsamädanik** areneb puus selle kasvamise ajal.

## Vaata ka

* puit
* metsanduse mõisteid
* puidurike
* palk
*laomädanik
*mädaniku poolt kahjustatud puit
Mädanikust kahjustatud puit

**Mädaniku poolt kahjustatud puit** võib olla kõva- või pehmemädanikuga – viimane on puit, mis külmumata olekus pole sama vastupidav terava servaga objekti survele kui terve puit. Kõvamädanik võib survet taluda pea sama hästi kui terve puit, kuid on rabedam.

Tekkeviisi järgi jaguneb mädanik metsamädanikuks ja laomädanikuks, tekkides siis vastavalt juba metsas kasvaval puul või alles pärast langetamist ja ladustamist.

## Vaata ka

* puit
* metsanduse mõisteid
* puidurike
* palk

## Viited
Minigolf

**Minigolf** on pallimäng.
See on päris golfi väiksem sugulane. Minigolf keskendub golfimängu ühele osale, mida nimetatakse puttamiseks. Mängu eesmärk on võimalikult väheste löökidega pall auku saada. Väljakud, millel mängitakse, koosnevad tavaliselt 18 rajast, igal rajal on üks auk. Raja pikkus jääb tavaliselt 10 m sisse algusest auguni. 

Minigolfi mängitakse peamiselt kunstväljakutel. Väljakud on kaetud tavaliselt vaiba, kunstmuru või betooniga ja on geomeetrilise ehitusega. Kasutatakse kunstlikke takistusi nagu torud, tunnelid, kalded ja liikuvad takistused nagu tuuleveskid ja metallist seinad. Minigolf on peamiselt mõeldud meelelahutuseks. Kõige rohkem minigolfi radu asub Ameerikas Myrtle Beachis, mida kutsutakse ka minigolfi pealinnaks. Seal asub üle 3000 minigolfi raja.
 
## Ajalugu
Esimesed geomeetrilise kujuga vaibast minigolfi rajad ehitati 20. sajandi algul Suurbritannias. Esimene dokument minigolfi raja kohta pärineb 1912. aasta 8. juuni The Illustrated London Newsist, kus räägiti Gofstacle'i minigolfirajast. Esimene standardrada, mis jõudis ka masstootmisse, Thistle Dhu (“This’ll Do”), loodi 1916. aastal Pinehurstis Põhja-Carolina osariigis. Minigolf loodi küll Suurbritannias, kuid populaarsuse pälvis see Ameerikas. Eriti kuulsaks said New Yorgi katusega väljakud, mida oli 1920. aastate lõpuks kokku üle 150 ja väljakuid terves Ameerikas üle 10 000. Ameerika minigolfi buum, aga lõppes majanduslanguse tõttu ja kõik rajad lammutati või suleti enne 1930. aasta algust. Esimese minigolfi raja Euroopas ehitas Fr. Schröder 1926. aastal Hamburgis, Saksamaal. Teda inspireerisid Ameerika minigolfi rajad. 1930. aastal Ameerikast tagasi Rootsi tulnud Edwin O. Norrman ja Eskil Norman asutasid 1931. aastal firma Norman och Norrmas Miniatyrgolf ja hakkasid looma standardseid minigolfi radu Rootsis.
 
## Riiklikud võistlused
World Minigolfsport Federation (WMF), liige AGFIS, korraldab minigolfi maailmameistrivõistlusi Ameerikas, Jaapanis, Hiinas, Indias ja Taiwanis iga kahe aasta tagant paaritult nummerdatud aastatel, samas meistrivõistlused Euroopas ja Aasias on korraldatud paarisarvulistel aastatel. Paljud neist võistlustest on korraldatud kolmele vanuserühmale: juuniorid (alla 20-aastased), täiskasvanud (ilma vanusepiiranguta) ja pensionärid (üle 45-aastased). Mehed ja naised võistlevad eraldi kategooriates, välja arvatud mõnel võistkonnavõistlusel ja paarisvõistlusel. Meeste ja naiste mänguoskuste erinevus on elukutseliste tasemel väga väike.

## Viited
Leoganger Ache

**Leoganger Ache** on jõgi Austria Salzburgi liidumaal, Saalachi vasakpoolne lisajõgi.

Leonganger Ache voolab samanimelises orus *(Leoganger Tal)*. See saab alguse Tirooli piiri lähedalt Hüttenist Leogangi vallas kõrgusel 960 m, kui kokku voolavad:

* Schwarzleobachi oja, mis voolab edelast Spielberghorni mäe alt Kitzbüheli Alpides (Saalbachist põhjas), saades alguse Spielbergtörlilt u. 1600 m kõrguselt
* Grießneri oja, mis voolab alla Grießeni kurult 970 m kaugusel Grießenseest ja Grießener Moorist.

See voolab läänest itta ja on u. 15 km pikk, lisaks Schwarzleobach 22 km.

Pool teed läbib see Leogangi valda. Leogangi org langeb vabalt ja laugelt Saalfeldeni nõkku. Saalfeldenist loodes Uttenhofenis suubub Leoganger Ache Saalachisse; kolmandana ühineb siin Urslau oja.

Selle põhjapoolsed, parempoolsed lisajõed koosnevad mitmest mägiojast, mis tulevad Leogangi mägede lubjakivimassiivist (Grießbach ja Weissbach suubuvad Grießneri ojja, Birnbach Birnhornilt suubub Leogangi juures ja Weissbach Eckingi juures). Kiltkivialpidest on peamised ojad Schwarzbach (koos Dunkelkendlbachiga Asitzist ja Klammbachiga Halderbergkogelist).

*B 164 [[Hochkönig Straße]]* (mis tuleb Bischofshofenist Dienten am Hochkönigi ja Saalfeldeni kaudu) kulgeb piki Leogangi orgu üle Grießeni kuru ja Fieberbrunni kaudu Sankt Johann in Tirolisse – see on ainus Austria-sisene ühendus Tiroolist itta, mis ei ületa Kõrg-Alpi kuru, kuid on seotud Salzburgiga ka Deutsches Ecki liiklussõlme kaudu.
Amsterdam (New Yorgi osariik)

**Amsterdam** on linn New Yorgi osariigis Montgomery maakonnas. Linn on nimetatud Amsterdami järgi Hollandis ja asub Mohawki jõe ääres.

## Viited

## Välislingid
Vladimir Zuikov

**Vladimir Zuikov** (vene Владимир Николаевич Зуйков; 27. jaanuar 1935 Moskva – 25. veebruar 2021 Moskva) oli vene multifilmide kunstnik-lavastaja ja raamatute illustraator.

Lõpetas Potjomkini-nimelise Moskva Linna Pedagoogilise Instituudi.

Vladimir Zuikov töötas 1967. aastast surmani Sojuzmultfilmis. 

Tema esimeseks tööks oli 1968. aastal Fjodor Hitruki lavastatud "Film, film, film". Vladimir Zuikov on tuntud Sojuzmultfilmis toodetud Karupoeg Puhhi-teemaliste multifilmide kunstnik-lavastajana (koos Eduard Nazaroviga). Tema lavastatud multifilmide seas on "Karupoeg Puhh", "Karupoeg Puhh läheb külla", "Karupoeg Puhh ja toimekas päev", "Lugu kaliif toonekurest", "Kass kes oskas laulda", "Lõvi ja härg" jt. Kokku oli ta tegev üle 30 multifilmi juures.

Vladimir Zuikov illustreeris paljude tuntud autorite loomingut, mis vene keeles ilmus. Nende autorite seas on Alan Alexander Milne, Kir Bulõtšev, Astrid Lindgren, Grigori Oster, Otfried Preußler, Oscar Wilde ja Annie M. G. Schmidt.  

2002. aastast oli ta ka Riikliku Kinematograafia Ülikooli õppejõud.

Vladimir Zuikov suri COVID-19 põhjustatud tüsistustesse 25. veebruaril 2021, olles 86-aastane.

## Viited

## Välislingid
*
Schmittenhöhe

**Schmittenhöhe** on mägi Kitzbüheli Alpide idaserval. See on ringkonnakeskuse Zell am See kohalik mägi, kuhu Adolf Bleichert & Co ehitas 1927. aastal köisraudtee, mis viib tippu. Köisraudtee süsteemi on sellest ajast mitu korda uuendatud. Schmittenhöhe tipust avaneb hea vaade enam kui 30 kolmetuhandesele tipule, samuti Zelli järvele, jõeorule ja kogu Saalachi orule.

Schmittenhöhel on talispordirajad. Schmittenhöhelt võib paraplaaniga teha arvukalt kauglende Pinzgau piirkonda, mille sirge ida-lääne suund võimaldab pikki lende teha.
Reiter Alm

**Reiter Alpe** (ka **Reiter Alm** või **Reither Steinberge**) on mäestik Berchtesgadeni Alpides, nimetatud Reiti küla järgi. See asub Saksa–Austria piiril Baieris Saksamaal ja Salzburgis Austrias.

Suuremad tipud on:

* Stadelhorn (2286 m)
* Großes Häuselhorn (2284 m)
* Wagendrischelhorn (2251 m)
* Schottmalhorn (2045 m) 
* Großer Weitschartenkopf (1979 m) 
* Edelweißlahnerkopf (1953 m)
Vihuri tänav

**Vihuri tänav** on tänav Tallinnas Põhja-Tallinna linnaosas Pelguranna asumis.

Tänav algab Kari tänavalt ja lõppeb Puhangu tänavaga ristudes.

Vihuri tänav 3 asub Sitsi Lasteaed.
## Ajalugu
Praeguse nime sai Vihuri tänav 24. novembril 1995. Enne seda kandis Vihuri ja Tuulemaa tänav alates 16. oktoobrist 1953 vene revolutsioonilise demokraadi, kriitiku ja publitsisti Vissarion Belinski järgi **Vissarion Belinski tänava** nime.

## Viited

## Välislingid
Loferi mäed

**Loferi mäed** (saksa: *Loferer Steinberge*, "Loferi kaljumäed") on mäestik Põhja-Lubjakivialpides. Need asuvad Austria Tirooli ja Salzburgi liidumaadel. Loferi mäed on Leogangi mägedest kagus eraldatud 1202 m kõrge *Römersatteli* kuruga.

## Loferi mägede tipud

* Ulrichshorn (2032 m)
* Großes Ochsenhorn (2511 m)
* Mitterhorn (Großes Hinterhorn) (2506 m)
* Großes Reifhorn (2480 m)
* Breithorn (2413 m)
* Großes Rothorn (2409 m)
* Rothörnl (2394 m)
* Geislhörner (2291 m)
* Seehorn (2155 m)
* Zwölferhörnl (2104 m)

## Oruasulad

* Waidring
* Sankt Ulrich am Pillersee
* Hochfilzen
* Lofer
* Sankt Martin bei Lofer
* Weißbach bei Lofer

## Naabermäestikud

* Chiemgau Alpid (põhjas)
* Berchtesgadeni Alpid (idas)
* Leogangi mäed (kagus)
* Kitzbüheli Alpid (edelas)
* Kaiseri mäed (läänes)

## Fotod


Pilt:Loferer-Steinberge-07.06.jpg|Loferi mäed vaadatuna Sankt Ulrich am Pillerseest
Pilt:LofererSteinberge-großesOchsenhorn.jpg|Großes Ochsenhorn vaadatuna Große Wehrgrubelt
Pilt:Loferer Steinberge-südwest.jpg|Loferi mäed vaadatuna edelast
Pilt:Loferer-Steinberge-vom-Birnhorn.jpg|Loferi mäed vaadatuna Birnhornilt
Pilt:Loferer Steinberge vom Gr. Häuselhorn auf der Reiter Alm.jpg|Loferi mäed vaadatuna Großes Häuselhornilt Reiter Almil
Kiigeraud

**Kiigeraud** on kõvast metallisulamist kaarja pinnaga tööriist, mida kasutatakse graafikas metsotinto puhul alusplaadi kornimiseks. Kiigerauda hoitakse käepidemest, see surutakse kaarja osaga vastu graafikaplaati ja kiikuvate liigutustega kornitakse pinna alla jääv osa.

3–5 cm laiuse kiigerauaga kornitakse plaat nii piki- kui ka ristisuunas, kuni selle pind on ühtlaselt teraline. Sellelt pinnalt saavutatakse trükkimisel ühtlane sametjalt matt pind. Kujutis tekitatakse pinnalt korni mahapoleerimise teel ja jääb valmis tõmmisele valge pinnana mustal taustal.

## Viited
Wildkogel

**Wildkogel** on 2224 m kõrge rohune mägi Kitzbüheli Alpides Austria Salzburgi liidumaal. See asub Salzachi jõe orust ning Neukirchenist ja Brambergist põhja pool.

*Wildkogelhaus* (ehitatud 1898. aastal) 2005 m kõrgusel saab majutada kuni 100 külastajat (restoranid, saun ja disko). Sealt algab 14 km pikk kelgurada.

Talviti on see hinnatud suusapiirkond, kus on 55 km hooldatud suusaradu, 45% sinised, 40% punased ja 15% mustad. Kõrgeim tõstuk viib reisijad 2150 m kõrgusele. Seal on kuuekohaline trossteetõstuk vahepeatustega, kuuekohaline tooltõstuk, kaks neljakohalist tooltõstukit, üks topelt tooltõstuk, viis lift-e ja neli T-bar tõstukit. Laskuda on võimalik Neukirchenisse (1300 m, pikkus 5 km) ja Brambergi (pikkus 14 km).

Mäel asub Salzburgi liidumaa pikim rada Pinzga, mis on 200 km pikk.

Suviti on palju matkamisvõimalusi (kõrgusmatkamine). Wildkogel pakub jalgrattasõitu maastikujalgratastele (Bike-Arena) ja ka igal aastal peetaval Transalpil osalejad peavad ületama. Mägi on ka populaarne paraplaaniga murdmaalendude alguspunkt, kuna Pinzgau on termiliselt väga töökindel.
Wilhelm Heinze

**Wilhelm Erich Kurt Heinze**, lühendatuna ka **Willy Heinze** (lätipäraselt *Vilhelms Ērihs Kurts Heince*, lühendatuna ka *Vilis Heince*; 4. mai 1898 Riias – surmaaeg ja -koht on teadmata) oli Läti poksija ja tõstja, rahvuselt baltisakslane.

Ta oli kokku kolmekordne Läti meister poksi poolraskekaalus (kuni 175 naela ehk 79,4 kg) aastatel 1922, 1924 ja 1925 ning Läti meister tõstmise poolraskekaalus (kuni 82,5 kg) 1926. aastal.

Heinze pidi osalema 1924. aasta Pariisi olümpiamängude poksivõistlustel poolraskekaalus (kuni 175 naela ehk 79,4 kg), kuid kohtunikud ei lubanud teda vigastuse tõttu 1. ringi ja ta jäi edasisest heitlusest välja.

Seetõttu jäi Läti ainsaks esindajaks Ernests Gūtmanis, kes oligi esimene ning ka ainus Läti Vabariigi esimese perioodi (1918–1940) poksija, kes võistles nüüdisaegsetel olümpiamängudel. 

Ta läks koos perega 1939. aastal *[[Umsiedlung]]*'i käigus Saksamaale ja temast puuduvad edasised teated.

## Viited

## Välislingid
*Wilhelm Heinze Läti Olümpiakomitee lehel. Läti keeles
*Olympedia. Inglise keeles
Johnny Briggs

**Johnny Briggs** (kodanikunimega **John Ernest Briggs**; 5. september 1935 London – 28. veebruar 2021) oli inglise filmi- ja seriaalinäitleja. 

Üks tema tuntumaid rolle on Mike Baldwin Suurbritannia telesarjas "Coronation Street" (1976–2006, 2012).

## Välislingid
*
Berliini loss

**Berliini loss** (saksa keeles *Berliner Schloss*, ametlikult *Königliches Schloss* 'kuninglik loss') on hoone Berliinis Spreeinselil. Loss hävis Teises maailmasõjas ning see rekonstrueeriti aastatel 2013–2020.

## Ajalugu

Loss oli aastatel 1443–1918 Hohenzollernite dünastia peamine residents. Brandenburgi kuurvürsti ja markkrahvi Friedrich I käsul ja Andreas Schlüteri projekti järgi laiendati olemasolevat ehitist aastatel 1689–1713. Pärast seda peeti lossi preisi barokkarhitektuuri suurteoseks. Kuningaloss oli üks Berliini suuremaid hooneid ja kujundas linnapilti oma 60 meetrit kõrge kupliga. 

Teise maailmasõja liitlasvägede pommitamise käigus kannatada saanud ehitise lammutasid Ida-Saksamaa võimud 1950. aastal. Hiljem ehitati samasse paika Vabariigi palee. Pärast Saksamaa taasühinemist ning mitmekümne aasta pikkust arutelu lammutati modernistlik palee aastatel 2006–2008. Berliini loss ehitati taas üles ning sinna asus sarnaselt piirkonda ilmestavate muuseumidega ka Humboldt Forum.


Berlin Stadtschloss Luftaufnahme.jpg|Aerofoto, mis kujutab Teise maailmasõja eelset lossi
Berlin Stadtschloss 1920er.jpg|Loss 1920. aastatel
Bundesarchiv Bild 204-013, Berlin, Stadtschloss, sowjetische Soldaten.jpg|Hävinud loss ja Nõukogude Liidu sõjaväelased


## Vaata ka
*Keiser Wilhelmi rahvusmonument 
*Neuer Marstall

## Viited

## Välislingid
Juanmi

**Juan Miguel Jiménez López** (enam tuntud kui **Juanmi**; sündinud 20. mail 1993 Coínis) on Hispaania jalgpallur, kes mängib ründajana Hispaania kõrgliigaklubis Cádiz.

Ta alustas klubikarjääri Málagas. Klubi põhimeeskonnas debüteeris ta Hispaania karikavõistlustel 13. jaanuaril 2010 mängus Getafe vastu ning lõi selles mängus ka värava, millega sai ta klubi ajaloo noorimaks väravalööjaks. Neli päeva hiljem tegi Juanmi debüüdi ka Hispaania kõrgliigas. Esimesed kaks väravat lõi ta Hispaania kõrgliigas 17. septembril 2010 mängus Real Zaragoza vastu. Hooaja 2012–13 teises pooles mängis ta laenul Hispaania esiliigaklubis Racing Santander. Hooajal 2014–15 lõi Juanmi Hispaania kõrgliigas kaheksa väravat.

2015. aasta juunis sõlmis ta nelja-aastase lepingu Inglismaa kõrgliigaklubiga Southampton. Hooaeg 2015–16 oli Juanmile ebaõnnestumiseks, sest ühtegi väravat tal see hooaeg lüüa ei õnnestunud.

2016. aasta juunis naasis Juanmi Hispaania kõrgliigasse, sõlmides lepingu Real Sociedadiga. Hooajal 2016–17 lõi ta Hispaania kõrgliiga 11 väravat.

2019. aasta juunis siirdus ta kaheksa miljoni euro eest Hispaania kõrgliigaklubisse Real Betis, kellega sõlmis viieaastase lepingu. 2022. aastal võitis ta Real Betisega Hispaania karikavõistlused. Hooaja 2023/24 esimeses pooles oli ta Real Betisest laenul Saudi Araabia kõrgliigaklubis Al-Riyadh. 2024. aasta veebruaris läks ta laenule Cádizi.

Juanmi tuli Hispaania kuni 19-aastaste koondisega omavanuste Euroopa meistriks aastatel 2011 ja 2012.

## Viited
Miloš Veljković

**Miloš Veljković** (serbia kirillitsas Милош Вељковић; sündinud 26. septembril 1995 Baselis) on Šveitsis sündinud Serbia jalgpallur, kes mängib keskkaitsjana Saksamaa kõrgliiga klubis Bremeni Werder ja Serbia jalgpallikoondises.

Aastatel 2000–2011 kuulus ta FC Baseli noorteakadeemiasse. Seejärel liitus ta Tottenham Hotspuriga.	Tottenham Hotspuri põhimeeskonnas debüteeris ta Inglismaa kõrgliigas 8. aprillil 2014 mängus Sunderlandi vastu. Hooajal 2014–15 oli ta laenul Inglismaa esiliiga klubides Middlesbrough ja Charlton Athletic.

2016. aasta veebruaris liitus ta Bremeni Werderiga. Alates hooajast 2016–17 on ta kuulunud Werder põhikoosseisu.

2015. aastal tuli Veljković Serbia kuni 20-aastaste koondisega juunioride maailmameistriks. Serbia koondises tegi ta debüüdi 11. novembril 2017 sõprusmängus Hiina. Ta kuulus Serbia koondisse 2018. aasta maailmameistrivõistlustel.
Berat Djimsiti

**Berat Ridvan Djimsiti** (sündinud 19. veebruaril 1993 Zürichis) on Šveitsis sündinud Albaania jalgpallur, kes mängib keskkaitsjana Itaalia kõrgliiga klubis Atalanta ja Albaania jalgpallikoondises.

Ta alustas klubikarjääri Šveitsi klubis FC Zürich, mille põhimeeskonnas debüteeris ta 2011. aastal. 2014. aastal võitis ta Zürichiga Šveitsi karika.

2016. aasta jaanuaris sõlmis ta lepingu Atalantaga. Hooajal 2016–17 mängis ta laenul Itaalia esiliiga klubis Avellino ja hooajal 2017–18 Itaalia kõrgliiga klubis Benevento. 11. novembril 2018 lõi ta Atalanta särgis mängus Milano Interi vastu oma esimese värava Itaalia kõrgliigas.

Djimsiti kuulus Šveitsi noortekoondistesse, kuid mängib alates 2015. aastast Albaania jalgpallikoondises. Koondisekarjääri esimese värava lõi ta 11. oktoobril 2015 EM-i valikmängus Armeenia vastu.

## Saavutused
;Zürich
*Šveitsi karikas: 2013–14
Christoph Kramer

**Christoph Kramer** (sündinud 19. veebruaril 1991 Solingenis) on Saksamaa jalgpallur, kes mängib kaitsva poolkaitsjana Saksamaa kõrgliiga klubis Mönchengladbachi Borussia.

1999. aastal liitus ta Leverkuseni Bayeri noorteakadeemiaga. Aastatel 2006–2008 kuulus ta Fortuna Düsseldorfi noortesüsteemi, seejärel naasis Leverkuseni. Aastatel 2011–2013 mängis Kramer Leverkusenist laenul Saksamaa esiliiga klubis VfL Bochum ja 2013–2015 Mönchengladbachi Borussias. Leverkuseni meeskonnas debüteeris ta Saksamaa kõrgliigas alles hooajal 2015–16.

2016. aasta juunis sõlmis Kramer viieaastase lepingu Mönchengladbachi Borussiaga.

Kramer mängis Saksamaa jalgpallikoondises aastatel 2014–2016 kokku kaksteist korda. 2014. aastal tuli ta Saksamaa koondisega maailmameistriks.

## Välislingid

* "Christoph Kramer — the man who cannot remember his part in Germany’s World Cup final win". The Times. 1.6.2018.
Keiser Wilhelmi rahvusmonument

**Keiser Wilhelmi rahvusmonument** (saksa keeles *Kaiser-Wilhelm-Nationaldenkmal*) oli Saksamaa pealinnas Berliini palee ees aastatel 1897–1950 asunud mälestusmärk, mis oli pühendatud ühendatud Saksa keisririigi esimesele keisrile Wilhelm I-le. Berliini palee ja selle ees asunud monumendi lammutas lõplikult Saksa Demokraatlik Vabariik aastal 1950.

## Vaata ka
*Berliini palee

## Välislingid
*
Antonio Barragán

**Antonio Juan Barragán Fernández** (sündinud 12. juunil 1987 Pontedeumes) on Hispaania jalgpallur, kes mängib paremkaitsjana Hispaania kõrgliiga klubis Elche.

Aastatel 2002–2005 kuulus ta Sevilla noortesüsteemi. 2005. aasta juulis liitus ta Liverpooliga, kuid tema ainsaks mänguks Liverpooli põhimeeskonnas jäi 2005. aasta augustis UEFA Meistrite Liiga eelringi kohtumine Bulgaaria klubi Sofia CSKA vastu.

Hilisema klubikarjääri jooksul on Barragán mänginud Hispaania klubides Deportivo La Coruña (2006–2009), Valladolidi Real (2009–2011), Valencia (2011–2016) ja Real Betis (2017–2020) ning Inglismaa kõrgliiga klubis Middlesbrough (2016–2017). Elchega liitus ta 2020. aasta oktoobris.

2006. aastal tuli Barragán Hispaania kuni 19-aastaste koondisega Euroopa omavanuste meistriks.

## Välislingid
Maria Staak

**Maria Staak** (sündinud **Maria Reedik** 1962. aastal) on eesti laulja.

Astus 1982. aastal Tallinna Riikliku Konservatooriumi lavakunstikateedrisse, kuid lahkus sealt kolmandal kursusel ja asus õppima muusikat. Juba lavakunstikateedri ajal tegeles ta vanamuusikaga, kuid lõpetas Tallinnas G. Otsa nimelise Muusikakooli klassikalise ja džässlaulu erialal. Ta on õppinud Šveitsis Schola Cantorum Basiliensises Dominique Vellardi juures laulmist ja keskaja muusikat. Asutas koos abikaasa Robert Staakiga 1993. aastal vanamuusikaansambli Rondellus, milles laulab tänini.

## Viited
Emiliano Rigoni

**Emiliano Ariel Rigoni** (sündinud 4. veebruaril 1993 Colonia Caroyas) on Argentina jalgpallur, kes mängib äärepoolkaitsjana Major League Socceri (MLS) klubis Austin FC.

Ta alustas klubikarjääri Argentina klubis Belgrano, mille noorteakadeemiaga liitus ta 2005. aastal. Klubi põhimeeskonnas debüteeris ta Argentina kõrgliigas 2013. aasta augustis.

Aastatel 2016–2017 mängis ta Argentina kõrgliigaklubis Independiente. Hooajal 2016–17 lõi ta Argentina kõrgliigas 11 väravat.

2017. aasta augustis sõlmis Rigoni nelja-aastase lepingu Venemaa kõrgliigaklubiga Peterburi Zenit. Hooaja 2018–19 esimeses pooles mängis ta Zenitist laenul Itaalia kõrgliigaklubis Atalanta, hooajal 2019–20 Sampdorias ja hooajal 2020–2021 Hispaania kõrgliigaklubis Elche.

2021. aasta mais sõlmis ta kolmeaastase Brasiilia kõrgliigaklubiga São Paulo, kuid juba aasta hiljem liitus ta Austin FC-ga, kellega sõlmis kuni 2024. aasta lõpuni kehtiva lepingu.

Argentina jalgpallikoondises tegi Rigoni debüüdi 5. oktoobril 2017 MM-i valikmängus Peruu vastu.

## Saavutused
;Peterburi Zenit
*Premjer Liga: 2018–19, 2019–20
*Venemaa karikas: 2019–20
*Venemaa superkarikas: 2020

## Viited
Mihhail Popkov

**Mihhail Popkov** (sündinud 7. märtsil 1964 Norilskis) on vene sarimõrvar, kes tappis Irkutski oblastis ajavahemikul 1992–2010 vähemalt 78 inimest.

## Viited
Spreeinsel

**Spreeinsel** on Spree jõe ja Spree kanali vahel asuv väike jõesaar Berliini südalinnas. Saar koosneb kolmest osast: Museumsinselist, kesksest Berliini paleest ja Fischerinselist.

## Vaata ka
*Alt-Kölln
Spree kanal

**Spree kanal** (saksa keeles *Spreekanal*) on Spree jõest ümber Spreeinseli saare koolduv tehislik veetee.

## Vaata ka
*Spree jõgi
Märts 2021

**Märts 2021**, kroonika.

2021. aasta märts algas esmaspäeval ja lõppes 31 ööpäeva hiljem kolmapäeval.

## [[1. märts]]
*Maailma Kaubandusorganisatsiooni peadirektorina asus ametisse Ngozi Okonjo-Iweala.
*ESA peadirektorina asus ametisse Josef Aschbacher.
*...

## [[23. märts]]
*Algas Suessi kanali tõkestus.

## [[29. märts]]
*Konteinerilaev Ever Given pääses liikuma ning Suessi kanali tõkestus lõppes.
Rahvusvaheline Geodeetide ühing

**Rahvusvaheline Geodeetide ühing** (lühend **FIG**) on rahvusvaheline organisatsioon, mis ühendab maamõõtjaid. See asutati 1878. aastal ning selles on esindatud liikmeid kokku 115 riigist. 2020. aasta maikuu seisuga kuulub FIG-i 104 ühingut 87 riigist, sealhulgas Eesti Geodeetide Ühing.

## Vaata ka

* Geodeesia
* Geomaatika
* Katastrimõõdistamine

## Viited


## Välislingid

* FIG-i ametlik koduleht
Vabariigi palee (Berliin)

**Vabariigi palee** (saksa keeles *Palast der Republik*) oli Teises maailmasõjas hävinud ja 1950. aastate alguses lammutatud Berliini palee asukohale ehitatud hoone. See majutas Saksa Demokraatliku Vabariigi parlamenti Volkskammerit aastatel 1976–1990. Modernistlik ehitis valmis 1976. aastal ning lammutati aastatel 2006–2008, mille järel taastati Berliini palee endisel kujul.

## Vaata ka
*Marx-Engels-Platz
Fischerinsel

**Fischerinsel** on Berliinis asuva Spreeinseli saare lõunaosa. Seda piiritlevad Spree jõgi ja Spree kanal ning maismaa piiriks peetakse Gertraudenstraßet.

## Vaata ka
*Museumsinsel

## Välislingid
*
Humboldt Forum

**Humboldt Forum** on Euroopa-välise kunsti muuseum Berliini ajaloolises keskuses Spreeinselil. 

Preisi õpetlaste Wilhelmi ja Alexander von Humboldti auks nimetatud muuseum asub rekonstrueeritud Berliini lossi ruumides, mille kaasaegset interjööri on kujundanud Franco Stella. Seal hoitakse Berliini riigimuuseumite kogusid, mis käsitlevad maailma ajalugu, kunsti ja kultuuri, toimuvad ajutised näitused ja avalikud üritused.

## Vaata ka
*Museumsinsel
*Humboldt-Box

## Välislingid

* Muuseumi koduleht
Humboldt-Box

**Humboldt-Box** oli futuristlik muuseumehitis Berliini kesklinnas Schloßplatzil. See tarindati ajutise näitusepinnana ja vaateplatvormina enne Humboldt Forumi valmimist. 2019. aastal eemaldati 8 aastat avatud olnud struktuur, et see ei varjutaks rekonstrueeritavat Berliini paleed.

## Vaata ka
*Humboldt Forum

## Välislingid
*
Langetuslabidas

**Langetuslabidas** on ühest otsast lapik kang, mille abil puid langetatakse ja langetatava puud tagasivajumist takistatakse. Reeglina asetatakse langetuslabida lapik ots saega tekitatud langetuslõikesse ja kangi tõstes või vajutades sunnitakse puu langema. Sageli on langetuslabida küljes ka pööramishaak.

## Vaata ka
* metsanduse mõisteid
* metsatööd
* palk

## Viited
Pööramishaak

**Pööramishaak** või pööramiskonks on metsaraie ja palkehituse tööriist, millega palki pööratakse. On olemas erinevat mõõtu pööramishaake, mida kasutatakse vastavalt palgi läbimõõdule, Eesti keskmist mõõtu palkide puhul piisab reeglina langetuslabida küljes olevast pööramishaagist.

Pööramishaaki läheb tarvis juba langetatud puu või palgi pööramisel, kui ka näiteks langetusel rippesse jäänud puu alla pööramisel.

## Vaata ka

* langetuslabidas
* metsanduse mõisteid
* palk
* metsaraie

## Viited
Berliini toomkirik

**Berliini toomkirik** (saksa keeles *Berliner Dom*) on protestantlik katedraal Berliinis. Kirikus asub Hohenzollernite dünastia hauakamber. Toomkirik rajati aastatel 1894–1905 keiser Wilhelm II korraldusel Spree jõe äärde Museumsinselile. See on suurim protestantlik kirik Saksamaal. See ehitati Julius Raschdorffi kavandite kohaselt uusrenessanss- ja uusbarokkstiilis. Lisaks jumalateenistustele kasutatakse katedraali riiklikel tseremooniatel, kontsertidel ja muudel üritustel.


19060225 berlin der neue dom.jpg|Toomkirik vanal postkaardil
Berliner Dom (HDR) (8324922944).jpg|Toomkiriku sisevaade
Berlin Cathedral (174710471).jpeg|Toomkiriku altar


## Välislingid
Langetussälk

**Langetussälk** (ka juhtsälk) on langetuslõikest suurem lõige, mis tehakse langetatava puu sellesse külge, mis suunda soovitakse puu langetada. Langetussälgu ja langetuslõike vahele jäetakse tavaliselt pideriba. Langetussälkude suurust ja kuju varieeritakse vastavalt piirkondlikele eripäradele, ilmastikutingimustele, maastikule, ümbritsevatele tingimustele (teised puud, hooned), aastaajale jne.

Langetussälk on esimene lõige, mis langetatava puu tüvele tehakse. Sälgu sügavus on sirgel puul vähemalt 1/4 tüüka jämedusest, kaldus või pehastunud puul vähemalt 1/3 tüüka jämedusest. Sälgu ülemine pind moodustab horisontaali suhtes 45–55kraadise nurga, alumine pind on 0–5 kraadi horisontaalist allpool. Kahe paralleelse lõikega tehtaval sälgul on lõigete kõrguste vahe 1/10 tüüka läbimõõdust. Skandinaavia langetussälgu on nii ülemine kui alumine lõige 45 kraadi puu pikitelje suhtes.

## Vaata ka

* metsaraie
* metsanduse mõisteid
* langetuslõige
* pideriba

## Viited
Johan Mojica

**Johan Andrés Mojica Palacio** (sündinud 21. augustil 1992 Calis) on Colombia jalgpallur, kes mängib vasakkaitsjana Hispaania kõrgliigaklubis Mallorca ja Colombia jalgpallikoondises.

## Klubikarjäär
Ta alustas klubikarjääri Colombia klubis Academia, debüteerides 2011. aastal klubi meeskonnas Colombia esiliigas. 2012. aastal liitus ta samuti Colombia esiliigasse kuuluva Llanerosega. Colombia kõrgliigas mängis Mojica esimest korda 2013. aastal Deportivo Cali ridades.

2013. aasta juulis läks Mojica Llanerosest laenule Hispaania kõrgliigaklubisse Rayo Vallecano. 2014. aasta juulis sõlmis ta Rayo Vallecanoga püsiva lepingu, kuid ta mängis seejärel kaks hooaega laenul Hispaania esiliigaklubis Valladolidi Real. Hooajal 2014–15 valiti Mojica Hispaania esiliiga hooaja sümboolsesse koosseisu. 2017. aasta jaanuaris läks ta laenule Gironasse, kellega tõusis ta Hispaania kõrgliigasse ja sõlmis seejärel 2018. aasta juunis klubiga püsiva lepingu.

2020. aasta septembris läks Mojica Gironast laenule Itaalia kõrgliigaklubisse Atalanta ja 2021. aasta jaanuaris Hispaania kõrgliigaklubisse Elche, kellega sõlmis sama aasta augustis püsiva, kolmeaastase lepingu.

2022. aasta septembris sõlmis ta nelja-aastase lepingu Hispaania kõrgliigaklubiga Villarreal. 2023. aasta juulis läks ta üheks hooajaks laenule samasse liigasse kuuluvasse Osasunasse.

2024. aasta juulis sõlmis ta kolmeaastase lepingu Mallorcaga.

## Koondisekarjäär
Colombia jalgpallikoondises tegi Mojica debüüdi 26. märtsil 2015 sõprusmängus Bahreini vastu ja lõi selles mängus ka värava. Ta kuulus Colombia koondisse 2018. aasta maailmameistrivõistlustel ja 2024. aasta Copa Américal.

## Viited
Andrew Nabbout

**Andrew Nabbout** (sündinud 17. detsembril 1992 Melbourne'is) on Austraalia jalgpallur, kes mängib ründaja või äärepoolkaitsjana Austraalia kõrgliiga klubis Melbourne City ja Austraalia jalgpallikoondises.

Ta alustas klubikarjääri Austraalia madalamate liigade klubides. Austraalia kõrgliigas debüteeris ta 2013. aastal Melbourne Victorys. 2016. aasta esimeses pooles mängis ta Malaisia kõrgliiga klubis Negeri Sembilan, seejärel naasis Austraalia kõrgliigasse. Aastatel 2016–2018 mängis ta Newcastle Jetsi ridades. Hooajal 2017–18 lõi ta Austraalia kõrgliigas 10 väravat ning valiti liiga hooaja sümboolsesse koosseisu, lisaks pälvis ta samal hooajal auhinna liiga hooaja parima värava eest.

2018. aasta märtsis liitus Nabbout Jaapani kõrgliiga klubiga Urawa Red Diamonds. Hooajal 2019–20 mängis ta taas Melbourne Victorys. 2020. aasta septembris sõlmis ta üheaastase lepingu Melbourne Cityga.

Austraalia jalgpallikoondises tegi Nabbout debüüdi 24. märtsil 2018 sõprusmängus Norra vastu. Koondises lõi ta esimese värava 1. juunil 2018 sõprusmängus Tšehhi vastu. Samal aastal kuulus ta maailmameistrivõistlustel osalenud Austraalia koondisse. 2019. aastal kuulus ta Austraalia koondisse Aasia meistrivõistlustel.

## Saavutused
;Melbourne Victory
*A-League'i Premiership: 2014–15
;Urawa Red Diamonds
*Emperor's Cup: 2018
Pideriba

**Pideriba** on langetatava puu riba, mis jäetakse langetussälgu ja langetuslõike vahele. Pideriba hoiab langetatavat puud peaaegu langetuse lõpuni kännu küljes, toimides liigendina ja tehes sellega langetuse ohutumaks ning võimaldades ka langemise suunda mõjutada.

Pideriba paksust ja kuju varieeritakse vastavalt puuliigile, puidu seisukorrale, ilmastikutingimustele, maastikule, ümbritsevatele tingimustele (teised puud, hooned), aastaajale jne. Pideriba laius on kuni 40 cm jämeduste puude korral 2 cm, 40–60 cm jämedusega puudel 3 cm, jämedamatel 4 cm. Seest osaliselt pehkinud puule jäetakse laiem pideriba, samuti on pideriba koonusja kujuga võimalik langemissuunda mõjutada. Kui on väga jäme puu, siis tehakse pideriba keskele, langetussälgu ava poolt veel üks ribaga ristuv ja seda läbistav sisselõige, mis lõigatakse kuni langetuslõikeni välja.

## Vaata ka

* metsaraie
* metsanduse mõisteid
* langetussälk
* langetuslõige

## Viited
Langetuslõige

**Langetuslõige** tehakse langetatava puu langetussälgu vastaspoolele, sälgu teravikust mõni sentimeeter kõrgemale, jättes lõike ja sälgu vahele pideriba. Langetuslõike sügavust, kuju ja lõike tegemise suunda varieeritakse vastavalt tingimustele ja vajadusele. Lihtsama langetuse korral liigutakse reeglina puu välisküljelt selle südamiku poole, aga lõiget võib teha ka näiteks küljelt sisse "puuritud" saega keskosast eemaldudes. Samuti saab teha erineva kujuga lõikeid, mida valitakse langetustingimusi, puu seisukorda, selle eripärasid ja ohutust silmas pidades.

## Vaata ka

* metsanduse mõisteid
* metsaraie
* langetamine
* langetussälk
* pideriba

## Viited
Langetuskiil

**Langetuskiilude** löömisel langetuslõikesse, takistatakse selle soovimatusse suunda vajumist, aidatakse puu langemisele kaasa ja vajadusel mõjutatakse langetussuunda.

## Vaata ka

* metsanduse mõisteid
* langetuslabidas
* langetamine
* metsaraie

## Viited
Jevgeni Šapošnikov

**Jevgeni Ivanovitš Šapošnikov** (vene keeles *Евгений Иванович Шапошников*; 3. veebruar 1942 Aksai rajoon, Rostovi oblast – 8. detsember 2020 Moskva) oli Venemaa sõjaväelane (lennuväe marssal), viimane NSV Liidu kaitseminister.

## Sõjaväekarjäär
Šapošnikov lõpetas 1969. aastal Gagarini-nimelise Õhuväeakadeemia. Ta oli aastatel 1988–1990 NSV Liidu relvajõudude õhuväe ülemjuhataja asetäitja ning 1990–1991 lennuväe kindralpolkovniku auastmes NSV Liidu kaitseministri asetäitja ja ühtlasi NSV Liidu relvajõudude õhuväe ülemjuhataja. 

Augustiputši ajal (19.–21. august 1991) kuulus Šapošnikovi vahetu ülemus kaitseminister Dmitri Jazov riigis võimu enda kätte haaranud Riikliku Erakorralise Seisukorra Komitee (GKTšP) koosseisu. 21. augusti varahommikul tegi Šapošnikov Jazovile ettepaneku Moskvast väed välja viia ning GKTšP tunnistada ebaseaduslikuks ja laiali ajada. Paar tundi hiljem andiski Jazov pärast arutelu kaitseministeeriumis toimunud kolleegiumi istungil (seal viibis ka Šapošnikov) käsu väed Moskvast välja viia. Putš oli läbi kukkunud. Jazov vahistati ööl vastu 22. augusti Vnukovo lennujaamas. 

26. augustil ülendati Šapošnikov lennuväe marssaliks. 29. augustil kinnitas NSV Liidu Ülemnõukogu NSV Liidu presidendi Mihhail Gorbatšovi esildisel Jevgeni Šapošnikovi NSV Liidu kaitseministriks. Selles ametis sai ta olla neli kuud. 

### SRÜ ühendatud relvajõudude ülemjuhataja
Pärast Nõukogude Liidu lagunemist (jõustus 26. detsembril 1991) NSV Liidu Kaitseministeerium kaotati. Märtsis 1992 loodi kaitseministeeriumi baasil Sõltumatute Riikide Ühenduse (SRÜ) ühendatud relvajõudude ülemjuhatus, mis eksisteeris vähem kui kaks aastat (likvideeriti 1993. aasta lõpus). SRÜ ühendatud relvajõudude ülemjuhataja ametikoht eksisteeris 14. veebruarist 1992 kuni 24. septembrini 1993. Seda kohta täitis Jevgeni Šapošnikov.

## Pärast sõjaväeteenistust
Šapošnikov oli aastatel 1995–1997 lennufirma Aeroflot peadirektor ja 1997–2004 Venemaa presidendi abi.

## Tunnustus
*1992 – Venemaa Föderatsiooni teeneline sõjaväelendur 

## Välislingid
Julius Raschdorff

**Julius Carl Raschdorff** (2. juuli 1823 Pless – 13. august 1914 Waldsieversdorf) oli saksa arhitekt ja Berliini Tehnikaülikooli professor, kelle projekteeritud ehitistest on tuntuim Berliini toomkirik.
Hohenzollerni kindlus

**Hohenzollerni kindlus** (saksa keeles *Burg Hohenzollern*) oli keiserliku Hohenzollernite dünastia esivanemate elukoht. See ajaliselt kolmas sama mäe tippu ehitatud kindlus asub Baden-Württembergi liidumaa keskosas Švaabi alpide serval, vahetult Hechingeni linnast lõunas. 

## Vaata ka
*Hohenzollern (mägi)

## Välislingid
*
Hechingen

**Hechingen** on väikelinn Baden-Württembergi liidumaa keskosas Saksamaal. See asub umbes 60 kilomeetrit liidumaa halduskeskusest Stuttgardist lõuna pool. Linna lähistel Švaabi Alpides asub Hohenzollerni kindlus.

## Viited

## Välislingid
*
Taavi Tuisk

**Taavi Tuisk** (sündinud 15. novembril 1977) on eesti kaitseliitlane.

Ta on õppinud Tartu Ülikoolis politoloogiat.

Eesti kaitseväelasena oli ta välisoperatsioonil Afganistanis üks seitsmest rahvusvahelise brigaadi staabi teavitussektsioonis.

Kuressaare Ametikoolis on ta teabejuhina ametis olnud alates 2008. Lisaks töötab ta riigikaitse, e-turunduse ning äri- ja kutse-eetika õpetajana ning osaleb välisprojektides.

Ta on ka Kaitseliidu Saaremaa maleva liige ja noorkotkaste rühma juht. 

2013. aastal kandideeris ta KOV valimistel SDE nimekirjas.

## Tunnustus
6. novembril 2020 anti talle üle Saaremaa aasta isa tiitel.

2018. aastal pälvis ta Kaitseministeeriumi kuldse rinnanõela.

## Isiklikku
Abikaasa Eve on emakeeleõpetaja ja naiskodukaitsja. Neil on lapsed Epp Kristel, Ott Peeter ja Triinu Liis.

## Viited
Rapla tänavate loend

*Siin on loetletud [[Rapla]] tänavaid ja toodud nende pikkused.*

## A
*Aasa tänav; 0,291&nbsp;km
*Aia tänav; 0,09&nbsp;km
*Alu tee; 0,468&nbsp;km
*Ao tänav; 0,291&nbsp;km
## E
*Edela tänav; 0,189&nbsp;km
*Edela põik; 0,127&nbsp;km
*Eha tänav; 0,46&nbsp;km
*Ehitaja tänav; 0,205&nbsp;km
## H
*Hariduse tänav; 0,576&nbsp;km
*Heina tänav; 0,783&nbsp;km
## J
*Jaama tänav; 0,29&nbsp;km
*Jõe tänav; 1,075&nbsp;km
*Jõekaare tänav; 0,151&nbsp;km
*Jürna tänav; 0,535&nbsp;km
## K
*Kadaka tänav; 0,055&nbsp;km
*Kalda tänav; 0,351&nbsp;km
*Karja tänav; 0,279&nbsp;km
*Kase tänav; 0,153&nbsp;km
*Kastani tänav; 0,73&nbsp;km
*Kauba tänav; 0,115&nbsp;km
*Keskkooli tänav; 0,634&nbsp;km
*Kevade tänav; 0,474&nbsp;km
*Kodu tänav; 0,190&nbsp;km
*Kohtu tänav; 0,391&nbsp;km
*Koidu tänav; 0,721&nbsp;km
*Kooli tänav; 0,288&nbsp;km
*Krookuse tänav; 0,15&nbsp;km
*Kuuse tänav; 0,215&nbsp;km
*Kuusiku tee; 0,67&nbsp;km
## L
*Lasteaia tänav; 0,23&nbsp;km
*Laulu tänav; 0,319&nbsp;km
*Lehe tänav; 0,17&nbsp;km
*Lepa tänav; 0,115&nbsp;km
*Lepiku tänav; 0,475&nbsp;km
*Liiva tänav; 0,258&nbsp;km
*Lille tänav; 0,486&nbsp;km
*Linda tänav; 0,268&nbsp;km
*Loo tänav; 0,293&nbsp;km
*Lõuna tänav; 0,224&nbsp;km
## M
*Mahlamäe tänav; 0,911&nbsp;km
*Metsa tänav; 0,515&nbsp;km
*Metsapargi tänav; 0,451&nbsp;km
*Metsavahi tänav; 0,079&nbsp;km
*Muruplatsi tänav; 0,159&nbsp;km
*Mäe tänav; 0,075&nbsp;km
*Männi tänav; 0,332&nbsp;km
*Märjamaa tee (28 Rapla-Märjamaa tee); 0,828&nbsp;km
## N
*Nelgi tänav; 0,176&nbsp;km
*Niidu tänav; 0,14&nbsp;km
*Nurme tänav; 0,214&nbsp;km
*Nurmenuku tänav; 0,286&nbsp;km
## O
*Olevi tänav; 0,075&nbsp;km
## P
*Paju tänav; 0,237&nbsp;km
*Palli tänav; 0,291&nbsp;km
*Pargi tänav; 0,387&nbsp;km
*Piiri tänav; 0,32&nbsp;km
*Puukooli tänav; 0,229&nbsp;km
*Põllu tänav; 0,484&nbsp;km
## R
*Ristiku tänav; 0,185&nbsp;km
*Rohu tänav; 0,133&nbsp;km
## S
*Saare tänav; 0,315&nbsp;km
*Salu tänav; 0,519&nbsp;km
*Sauna tänav; 0,225&nbsp;km
*Savi tänav; 0,370&nbsp;km
*Side tänav; 0,432&nbsp;km
*Silla tänav; 0,615&nbsp;km
*Soo tänav; 0,222&nbsp;km
*Sulupere tänav; 0,85&nbsp;km
*Suve tänav; 0,439&nbsp;km
*Sügise tänav; 0,09&nbsp;km
## T
*Taara tänav; 0,18&nbsp;km
*Tallinna maantee (osaliselt 15 Tallinna–Rapla–Türi maantee); 2,95&nbsp;km
*Talve tänav; 0,215&nbsp;km
*Tammemäe tänav; 0,493&nbsp;km
*Telliskivi tänav; 0,50&nbsp;km
*Tulbi tänav; 0,37&nbsp;km
*Tutimäe tänav; 0,173&nbsp;km
## U
*Uus tänav; 0,499&nbsp;km
## V
*Vahe tänav; 0,075&nbsp;km
*Vahtra tänav; 0,39&nbsp;km
*Vee tänav; 0,085&nbsp;km
*Veetorni tänav; 0,291&nbsp;km
*Viljandi maantee (15 Tallinna–Rapla–Türi maantee); 3,22&nbsp;km
*Välja tänav; 0,684&nbsp;km
*Väljataguse tänav; 0,55&nbsp;km
*Võsa tänav; 1,021&nbsp;km 
## Ö
*Ööbiku tänav; 0,566&nbsp;km
## Ü
*Ülejõe tänav; 0,699&nbsp;km
Pasīne

**Pasīne** (ka **Posīne** või **Pasiene**, poola keeles *Posiń*) on küla (*vidējciems*) (endine alev) Lätis Ludza piirkonnas, Pasiene valla halduskeskus.

Pasīne asub merepinnast 149 meetri kõrgusel Zilupe jõe ääres. Asula jääb piirkonna keskusest Zilupest 12 ning Riiast 314 kilomeetri kaugusele. Külas on põhikool, raamatukogu, postkontor ja rahvamaja. 
## Elanikkond


* 1000 (1887)
* 328 (1935)
* 385 (2008)

* 327 (2015)
* 312 (2017)
* 286 (2020)


## Ajalugu

Pasiene kohta on esimesi teateid XVI sajandist. XVII sajandist on pärit esimesed teated sealsest mõisast. Samal sajandil omandasid Pasiene dominiiklased, kes rajasid sinna oma kloostri, kooli, kiriku ja raamatukogu. Aastal 1753 põles klooster koos sealse kirikuhoonega maha. Praegune katoliku kiriku hoone valmis aastal 1761.

Pärast Poola esimest jagamist aastal 1772 hakkas alev kuuluma Vitebski kubermangu. Klooster suleti aastal 1832; selle hooned läksid kohalike käsitööliste ja sealse mõisa teenijate kasutusse. XIX sajandi teisel poolel sai asulast Posiņa valla halduskeskus. Tsaariajal oli asula venekeelne nimekuju Посинь või Посиня.  Aastal 1882 põles sealne alev maha.

Aastal 1818 vallutasid küla Saksa väed. Pasīne hakkas 25. märtsil 1918 kuuluma Valgevene Rahvavabariiki. 1. jaanuaril 1919 võttis Valgevene NSV juhtkond vastu otsuse, et asula kuulub Valgevene koosseisu. Aastal 1920 läks asula Läti koosseisu. Aastal 1933 sai Pasīnest küla. Küla oli nõukogude perioodil Pasiene sovhoosi keskasulaks.|

Aastal 2014 toimusid külas Valgevene kultuuri päevad. Aastail 2009–2021 kuulus küla Zilupe piirkonda.

## Viited

## Välislingid

*Poola Kuningriigi geograafiline leksikon (vanem versioon)
*Poola Kuningriigi geograafiline leksikon (uuem versioon)
* Linn portaalis vietoves.Lt
Ezequiel Ponce

**Ezequiel Ponce Martínez** (sündinud 29. märtsil 1997 Rosarios) on Argentina jalgpallur, kes mängib ründajana Major League Socceri (MLS) klubis Houston Dynamo.

Ta alustas klubikarjääri Argentina klubis Newell's Old Boys, mille põhimeeskonnas debüteeris ta Argentina kõrgliigas 2013. aasta oktoobris.

2015. aasta augustis sõlmis ta lepingu Itaalia kõrgliigaklubiga AS Roma. Hooajal 2015–16 mängis ta Roma noortevõistkonnas, kuid klubi põhimeeskonnas tal debüteerida ei õnnestunud. Hooajal 2016–2017 mängis ta Romast laenul Hispaania kõrgliigaklubis Granada, hooajal 2017–18 Prantsusmaa kõrgliigaklubis Lille'i ja 2018–19 Kreeka kõrgliigaklubis Ateena AEK. Kui Granadas ja Lille'is mängides lõi Ponce liigas mõlemal korral vaid kaks väravat, siis Ateena meeskonnas Kreeka kõrgliigas koguni 16 väravat.

2019. aasta juunis sõlmis Ponce lepingu Venemaa kõrgliigaklubiga Moskva Spartak. 2022. aasta jaanuaris läks ta sealt laenule Hispaania kõrgliigaklubisse Elche. 2022. aasta juunis läks ta Elchesse püsivalt üle, kuid hooajal 2022/23 jäi Elche Hispaania kõrgliigas viimaseks ja langes esiliigasse.

2023. aasta augustis naasis ta Ateena AEK-sse, kellega sõlmis nelja-aastase lepingu. Hooajal 2023/24 oli Ponce AEK parim väravalööja (15 väravat), kuid ta siirdus juba 2024. aasta juunis Houston Dynamosse. Ponce sai ühtlasi Dynamo läbi aegade kallimaks ostuks.

2017. aastal osales ta Argentina kuni 20-aastaste koondisega juunioride maailmameistrivõistlustel. 2020. aasta suveolümpiamängude jalgpalliturniiril osales ta Argentina olümpiameeskonna koosseisus.

## Viited

## Välislingid
Douglas Santos

**Douglas dos Santos Justino de Melo** (tuntud lihtsalt kui **Douglas Santos** või **Douglas**; sündinud 22. märtsil 1994 João Pessoas) on Brasiilia jalgpallur, kes mängib vasakkaitsjana Venemaa kõrgliiga klubis Peterburi Zenit.

Ta alustas klubikarjääri Brasiilia klubis Náutico, mille meeskonnas debüteeris ta Brasiilia kõrgliigas 2012. aastal.

2013. aasta juulis sõlmis ta viieaastase lepingu Hispaania kõrgliiga klubiga Granada. Sama aasta septembris läks ta laenule Itaalia kõrgliiga klubisse Udinese. 2014. aasta jaanuaris sõlmis ta Udinesega püsiva lepingu.

2014. aasta augustis siirdus Douglas Udinesest laenule Brasiilia kõrgliiga klubisse Atlético Mineiro, kellega sõlmis 2015. aasta juulis püsiva lepingu. 2015. aasta hooajal valiti Douglas Brasiilia kõrgliiga hooaja sümboolsesse koosseisu.

2016. aasta augustis liitus ta Saksamaa kõrgliiga klubiga Hamburger SV, kus mängis kokku kolm hooaega.

2019. aasta juulis sõlmis ta viieaastase lepingu Zenitiga. Hooajal 2019–20 tuli ta Zenitiga Venemaa meistriks.

2016. aasta suveolümpiamängude jalgpalliturniiril võitis Douglas Brasiilia võistkonnaga kuldmedali. Samal aastal debüteeris ta Brasiilia jalgpallikoondises ja kuulus koondisse ka sama aasta Copa América Centenariol.

## Saavutused
;Atlético Mineiro
*Copa do Brasil: 2014
*Campeonato Mineiro: 2015
;Peterburi Zenit
*Venemaa Premjer Liga: 2019–20
*Venemaa karikas: 2019–20
*Venemaa superkarikas: 2020
Riigipäevahoone

**Riigipäevahoone** (saksa keeles *Reichstagsgebäude*, ametlikult *Deutscher Bundestag - Plenarbereich Reichstagsgebäude*) on ajalooline ehitis Saksamaa pealinnas Berliinis, mille funktsiooniks oli keiserliku riigipäeva majutamine. 

Hoone avati 1894. aastal ning täitis oma funktsiooni kuni 1933. aastani, mil see sai pärast kuritegelikku süütamist tugevalt kahjustada. Teise maailmasõja järel jäi ehitis kasutuseta. Saksa Demokraatliku Vabariigi parlament Volkskammer hakkas seejärel tööle Ida-Berliinis Vabariigi palees, Saksa Liitvabariigi parlament Bundestag Bonnis Liidumajas.

Pärast hoone rekonstrueerimist 1999. aastal töötab seal ühinenud Saksamaa parlament Bundestag.

## Vaata ka
*Riigipäevahoone tulekahju
*Vabariigi väljak
*Bundeskanzleramt

## Välislingid
*
Sandra Ashilevi

**Sandra Ashilevi** (sündinud 2. mail 1987 Tallinnas) on eesti laulja ja näitleja.

## Telesarjad

* 2014–2016 – "Viimane võmm" – Kassandra
* 2016–2018 – "Siberi võmm" – Kassandra
* 2019 – "Kättemaksukontor" – Diana Lehe
* 2021 – "Munavere" – Tiina

## Filmid

* 2016 – "Luuraja ja luuletaja" – baaridaam
* 2019 – "Mehed" – näitleja festivalil
* 2019 – "Klassikokkutulek 3: Ristiisad" – Luise
* 2021 – "Eesti matus" – Lee

## Ansamblid
Ta tegutses aastatel 2005–2010 tantsumuusikaansamblis Cherryland. 2016. aastal asutas bändi Ashilevi, mis teeb neo-souli/souli stiilis muusikat.

## Isiklikku
Tema ema on laulja Siiri Känd ning isa on Ghana Kosmoseteaduse ja Tehnoloogia Instituudi asutaja Prosper Kofi Ashilevi., vend on näitekirjanik Jim Ashilevi.
Call of Duty: Black Ops

**"Call of Duty: Black Ops"** on esmaisikuline tulistamismäng, mille arendaja oli Treyarch ja väljaandja Activision. Mäng avaldati 9. novembril 2010 Microsoft Windowsi, Playstation 3, Xbox 360 ja Wii platvormidele ning eraldi versioon Nintendo DS konsoolile, mille arendaja oli n-Space.

Mäng on "Call of Duty" mängusarja seitsmes mäng ja kolmas mäng sarjas, mille arendaja oli Treyarch. See on järg sarja viiendale mängule "Call of Duty: World at War."

"Black Ops" on sarja esimene mäng, mille tegevus toimub külma sõja ajal, sarja varasemate osade tegevus toimub teise maailmasõja ja tänapäevase terrorismivastase sõja keskmes. Mängu tegevuspaikade hulgas on 1960. aastate Kuuba, Laos, Nõukogude Liit, Ameerika Ühendriigid, Hongkong ja Arktika.

### Ülevaade
"Call of Duty: Black Ops" on esmaisikuline tulistamismäng, millel on "Call of Duty" sarja varasemate mängudega sama mängumehaanika. Mäng sisaldab nii loopõhist üksikmängu kui ka veebipõhist mitmikmängu, kus mängija asub jalaväelase rolli. Mängutegelane võib samaaegselt kanda kahte relva, kahte granaati ja muid lõhkeaineid.
Koalitsioonivalitsus

**Koalitsioonivalitsus** ehk **valitsusliit** on mitme erakonna vaheline ajutine liit parlamentaarse demokraatiaga riigis valitsuse moodustamiseks. Valitsusliit võib olla nii enamusvalitsus kui ka vähemusvalitsus.

Valitsuskoalitsiooni moodustanud erakonnad sõlmivad enamasti tegevuskavas kokku leppimiseks avaliku koalitsioonilepingu, millel on pigem informeeriv kui õiguslik tähendus.

Valitsusliite esineb kõige sagedamini võrdelise valimissüsteemiga riikides, kuna nende riikide parlamentides on kohad jaotatud üldjuhul suure arvu erakondade vahel.Enamusvalimistega riikides on koalitsioonivalitsused pigem haruldane nähtus.

## Vaata ka
*koalitsioon